section_heading: O albumu
paragraph_text: Hendrixov doprinos na albumu bio je revolucionaran te je njegovo sviranje gitare kasnije imalo utjecaj na brojne glazbenike. Gitarski riff u uvodu skladbe "Foxy Lady", kasnije je promijenio standarde hard rock glazbe, dok su riffovi u "Manic Depression" i "I Don't Live Today" nadahnuli heavy metal gitarsku poetiku. Skladba "Third Stone From The Sun" bila je iznimna psihodelična gitarska tema, a "Red House" imala je veliki utjecaj kojim će se putem kasnije razvijati blues rock. Na albumu je također prikazana tehnika sviranja potpuno slobodnih improvizacija u kojima se koristila distorzija i feedbackovi te nova studijska tehnika. Solo u naslovnoj skladbi Hendrix je odsvirao unatrag te kasnije ubačen u temu. Album je s minimalnim budžetom imao iznimne zvučne efekte i revolucionarni gitarski zvuk.